A marosvásárhelyi Petry család tagjai már a 18. század végétől mészárosok voltak, és 1879-ben alapították meg hentesipari vállalkozásukat. 1908-ban Petry Zsigmond javaslatára épült fel a város modern közvágóhídja; fia, Petry Samu pedig külföldön sajátította el a mesterség fortélyait. 1948-ban a hatalomra kerülő kommunisták államosították a család javait, így a boltot és a húsfeldolgozó üzemet is. A Petry-leszármazottak a rendszerváltás után, 1990-ben újraalapították a céget; első hentesboltjukat a Szentgyörgy utca és a Rákóczi-lépcső sarkán álló épületben nyitották.